**Αθήνα:** 23.09.2022

**Αρ. Πρωτ.:** 1360

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Διαμαρτυρία για το κλείσιμο του ΕΟΠΠΥ στο Αγρίνιο - ταλαιπωρία για ΑμεΑ και χρόνιους πάσχοντες προ των πυλών**

Η ΕΣΑμεΑ διαμαρτύρεται έντονα και τονίζει ότι αποτελεί δίκαιο αίτημα της Περιφερειακής Ομοσπονδίας ΑμεΑ Δυτ. Ελλάδας και Ν. Ι. Νήσων, όπως και του Συλλόγου ΑμεΑ ΠΕ Αιτωλοακαρνανίας «Απόστολος Λουκάς», η αναστολή της απόφασης μεταφοράς του γραφείου του ΕΟΠΥΥ από το Αγρίνιο στην πόλη του Μεσολογγίου, όπως εκφράζεται στην επιστολή της Ομοσπονδίας στον υπουργό Υγείας Θ. Πλεύρη.

Η αγωνία και η αναστάτωση των ατόμων με αναπηρία, χρόνιες παθήσεις και των οικογενειών τους στην ευρύτερη περιοχή είναι δικαιολογημένα μεγάλη, καθώς το Αγρίνιο είναι η μεγαλύτερη σε πληθυσμό πόλης της Αιτωλοακαρνανίας. H Περιφερειακή Ενότητα Αιτωλοακαρνανίας είναι η μεγαλύτερη σε έκταση Περιφέρεια της Ελλάδας, αποτελείται από επτά Δήμους, με κυρίως αγροτοκτηνοτροφική παραγωγή και με πολλούς ορεινούς και απομακρυσμένους οικισμούς.

Μέχρι πρότινος οι υπηρεσίες του ΕΟΠΠΥ στο Αγρίνιο εξυπηρετούσαν όλη την Περιφερειακή Ενότητα Αιτωλοακαρνανίας. Αυτό που χρειάζεται να γίνει άμεσα είναι η ίδρυση και δεύτερης υπηρεσίας ΕΟΠΠΥ στο Μεσολόγγι, έτσι ώστε να καλυφθούν οι ανάγκες όλων των πολιτών. Η απόφαση για μεταφορά της από το Αγρίνιο στο Μεσολόγγι είναι αδιανόητη και υποβάλλει σε μεγάλη ταλαιπωρία πολίτες με αναπηρία και χρόνιες παθήσεις, οι οποίοι, εκτός των άλλων, κατά ένα μεγάλο ποσοστό, δεν έχουν πρόσβαση σε ηλεκτρονικές υπηρεσίες.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |